“Sy het onlangs die mooi troue gehad, sy kon ’n kind aanneem en sy is swanger. Al die mooi het nou met haar gebeur.”
Valvekens sê sy gaan die karakter en die sepie mis, maar sy geniet dit om nou weer haar vlerke te sprei nadat sy al ’n ruk gelede finaal die stel verlaat het.
“Ek is egter baie dankbaar oor die wonderlike geleenthede wat Binnelanders my gegee het. Ons kan wonderlike stories vertel en ek het die voorreg gehad om saam met goeie skrywer te werk.”
“Ons het so pas (net voor die onderhoud) die eerste keer saam deur die teks gelees. Dis lekker om nou weer al hierdie projekte aan te pak. Ek geniet al hierdie uitdagings, ’n mens moet groei. Ek maak ook ’n draai op die stel van Hotel. Verder het ek onlangs ’n kortfliek geskiet wat gegrond is op ’n kortverhaal van Deon Meyer.”